CELEX: 32010R0350
Language: bg
Date: 2010-04-23 00:00:00
Title: Регламент (ЕС) № 350/2010 на Комисията от 23 април 2010 година за разрешаване на мангановия хелат от хидроксианалог на метионина като фуражна добавка за всички видове животни (текст от значение за ЕИП)

24.4.2010   
            
            
               BG
            
            
               Официален вестник на Европейския съюз
            
            
               L 104/34
            
         РЕГЛАМЕНТ (ЕС) № 350/2010 НА КОМИСИЯТА
   от 23 април 2010 година
   за разрешаване на мангановия хелат от хидроксианалог на метионина като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено, че добавките за използване при храненето на животните подлежат на разрешаване и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението към настоящия регламент. Заявлението беше придружено от данните и документите, изисквани по член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на мангановия хелат от хидроксианалог на метионина като фуражна добавка за всички видове животни, който трябва да бъде включен в категорията „хранителни добавки“.
            
         
               (4)
            
            
               От становището на Европейския орган за безопасност на храните (наричан по-нататък „Органът“), прието на 9 декември 2009 г. (2), заедно със становищата от 15 септември 2009 г. (3) и 15 април 2008 г. (4) следва, че мангановият хелат от хидроксианалог на метионина няма неблагоприятни последици върху здравето на животните и хората или върху околната среда. Според становището от 15 април 2008 г. посоченият препарат може да бъде считан за източник на достъпен манган и отговаря на критериите за хранителна добавка за всички видове животни. Органът препоръча целесъобразни мерки за безопасността на потребителите. Той не счита, че е налице необходимост от специфични изисквания за мониторинг след пускането на пазара. Също така Органът провери доклада за метода за анализ на фуражната добавка във фуражи, който беше представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               От оценката на препарата е видно, че са изпълнени условията за разрешаването по член 5 от Регламент (ЕО) № 1831/2003. Поради това използването на препарата следва да бъде разрешено в съответствие с посоченото в приложението към настоящия регламент.
            
         
               (6)
            
            
               С Регламент (ЕС) № 103/2010 на Комисията от 5 февруари 2010 г. относно разрешителното за манганов хелат от хидроксианалог на метионина като фуражна добавка при пилета за угояване (5) този препарат вече е разрешен като фуражна добавка при пилета за угояване. Поради това посоченият регламент следва да бъде отменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при спазване на условията по приложението.
   Член 2
   Регламент (ЕС) № 103/2010 се отменя.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2010) 8(1): 1424.
   
      (3)  The EFSA Journal (2009) 7(9): 1316.
   
      (4)  The EFSA Journal (2008) 692, 1.
   
      (5)  ОВ L 35, 6.2.2010 г., стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Съдържание на елемента (Mn) в mg/kg пълноценен фураж със съдържание на влага от 12 %
               
            
                  
                     Категория „Хранителни добавки“. Функционална група „Смеси на елементи с микроконцентрация“.
                  
               
            
                  3b5.10
               
               
                  —
               
               
                  Манганов хелат от хидроксианалог на метионина
               
               
                  
                               
                           
                           
                              Характеристика на добавката:
                              
                                           
                                       
                                       
                                          манганов хелат от хидроксианалог на метионина със съдържание на манган от 15,5—17 % и на бутанова киселина (2-хидрокси-4-метилтио) от 77—78 %.
                                       
                                    
                                           
                                       
                                       
                                          Минерално масло ≤ 1 %
                                       
                                    
                        
                               
                           
                           
                              Аналитичен метод (1):
                              атомно-емисионна спектрометрия с индуктивно свързана плазма (ICP-AES) в съответствие с EN 15510:2007
                           
                        
               
                  Всички видове
               
               
                  —
               
               
                  —
               
               
                  Риби: 100 (общо)
                  Други видове: 150 (общо)
               
               
                  
                              1.
                           
                           
                              Добавката трябва да бъде включена във фуража под формата на премикс.
                           
                        
                              2.
                           
                           
                              За безопасността на потребителите: да се използват дихателна защита, предпазни очила и ръкавици по време на работа.
                           
                        
               
                  14 май 2020 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: http://irmm.jrc.ec.europa.eu/crl-feed-additives